Модул
Съдържание
Индекс 🔎︎

# Консолидиране

Комбинира данни от една или няколко независими области от клетки и изчислява нова област чрез зададената от вас функция.

За достъп до тази команда...

Изберете Данни - Консолидиране.

## Функция

Изберете функцията, чрез която искате да консолидирате данните.

## Области за консолидиране

Показва областите от клетки, които желаете да консолидирате.

## Област с изходни данни

Задава областта от клетки, която да бъде консолидирана с всяка от областите, изброени в полето Области за консолидиране. Изберете област от клетки в лист и щракнете върху Добавяне. Можете също да изберете име на предварително дефинирана област от списъка Област с изходни данни.

## Свиване/максимизиране

Щракнете върху иконата Свиване, за да смалите диалоговия прозорец до размера на входното поле. Така е по-лесно да маркирате нужното обръщение в листа. При това иконата автоматично се превръща в икона Максимизиране. Щракнете върху нея, за да върнете първоначалния размер на диалоговия прозорец.

Диалоговият прозорец се минимизира автоматично, когато щракнете в листа с мишката. След като отпуснете бутона на мишката, диалоговият прозорец се възстановява и областта на обръщението, дефинирана с мишката, се откроява в документа със синя рамка.

Свиване

Максимизиране

## Копиране на резултата в

Показва първата клетка на областта, в която да се покажат резултатите от консолидирането.

## Изтриване

Изтрива избрания елемент или елементи без изискване на потвърждение.

## Добавяне

Добавя областта от клетки, зададена в полето Област с изходни данни в полето Области за консолидиране.

## Настройки

Показва допълнителни настройки.