Модул
Съдържание
Индекс 🔎︎

# Настройки на OpenCL

Тази страница е в процес на изработване.

OpenCL: отвореният стандарт за паралелно програмиране на хетерогенни системи.

За достъп до тази команда...

Меню Инструменти - Настройки - LibreOffice Calc - Формула, в областта Подробни настройки за изчисляване натиснете бутона Подробности...

OpenCL™ е първият отворен, свободен от лицензни такси стандарт за междуплатформено успоредно програмиране на съвременни процесори за персонални компютри, сървъри и джобни/вградени устройства. OpenCL (Open Computing Language, Отворен език за изчисления) драстично подобрява бързодействието и скоростта на реакция за широк спектър от приложения в разнообразни пазарни категории – от игри и развлечения до научен и медицински софтуер.

За повече информация относно OpenCL посетете сайта на стандарта.

## Съдържание към числа

### Преобразуване от текст в число

Как да се третира текст, срещнат като операнд в аритметична операция или като аргумент на функция, изискваща число на негово място. Еднозначно преобразуване е възможно за цели числа, включително в експоненциален запис, дати и часове по ISO 8601 в разширени формати с разделители. Дробните числа с десетичен разделител и датите във формат, различен от ISO 8601, зависят от локала. Забележете, че при зависимите от локала преобразувания получената числова стойност може да се различава между локалите!

Генериране на грешка #VALUE!: текстът, срещнат на мястото на очаквани числови данни, ще поражда грешка #VALUE!. Пример: "123.45" ще генерира грешка #VALUE!, а 123.45 – не.

Третиране като нула: текстът, срещнат на мястото на очаквани числови данни, се приема за числото нула. Пример: "123.45" ще се приеме за нула, а 123.45 – не.

Само еднозначно преобразуване: Ако текстът представлява валидна и еднозначна числова стойност, той се преобразува. Пример: "123.456" ще предизвика грешка #VALUE!, защото текстът съдържа разделител, за разлика от "123456".

Преобразуване и на зависимите от локала: ще се преобразуват стойностите, валидни в зависимо от локала представяне. Пример: "123,45" е валидно число в локалите, където запетаята е десетичен разделител.

### Третиране на празен низ като нула

Тази настройка определя как да се третира празен низ, използван в аритметично действие. Ако сте настроили „Преобразуване на текст в числа“ на „Генериране на грешка #VALUE!“ или „Третиране като нула“, не можете да изберете (тук) дали преобразуването на празен низ в число да генерира грешка или да дава нула. В противен случай тази настройка задава обработката на празните низове.

### Синтаксис на обръщения – низове

Синтаксис на формули при анализ на обръщения в параметри – низове. Влияе върху вградените функции като INDIRECT, които приемат обръщения във вид на низове.

Като синтаксиса на формулите:

Calc A1:

Excel A1:

Excel R1C1:

## Настройки на OpenCL

### Използване на OpenCL само за някои операции

OpenCL ще се използва само за някои от операциите, до които се свеждат формулите в електронните таблици.

### Минимален размер на данните за използване на OpenCL:

Приблизителна долна граница на броя клетки с данни, които трябва да използва дадена формула, за да се прибегне до OpenCL.

### Списък на операциите, изчислявани с OpenCL

Списък на операциите и функциите, които се изчисляват с OpenCL. Ако дадена формула съдържа само тези операции и функции, тя може да бъде изчислена с OpenCL.