Модул
Съдържание
Индекс 🔎︎

# Указател

Следващите настройки са налице, когато е избран тип Съдържание в полето Указател.

За достъп до тази команда...

Изберете раздела Вмъкване - Съдържание и указател - Съдържание, указател или библиография - Тип (при избран тип „Съдържание“)

## Тип и заглавие

Определя типа и заглавието на указателя.

### Тип

Изберете типа на указателя, който желаете да вмъкнете. Наличните в този раздел настройки зависят от избрания тип указател. Ако курсорът е бил в указател, когато сте избрали Вмъкване - Съдържание и указател - Съдържание, указател или библиография, ще можете да редактирате този указател.

### Заглавие

Въведете заглавие за избрания указател.

### Защита срещу ръчни промени

Защитава съдържанието на указателя от промени. Ръчните промени, които нанасяте в указател, се губят при обновяването му. Ако желаете курсорът да преминава през защитените области, изберете LibreOffice - PreferencesИнструменти - Настройки
- LibreOffice Writer - Помощ при форматиране и отметнете полето Разрешаване на курсора в подраздела Защитени области.

## Създаване на указател за

Изберете дали се създава указател за документа или текущата глава.

### Изчисляване до ниво

Въведете броя нива от заглавията, които да бъдат включени в указателя.

## Създаване от

В тази област определете каква информация да се включи в указателя.

### План

Създава указателя, използвайки нивата от плана, т.е. в указателя ще се добавят абзаците, форматирани с някой от готовите заглавни стилове (Заглавие 1-10).

Можете да задавате нивата на плана и в раздела План и номерация на диалоговия прозорец Форматиране - Абзац.

### Допълнителни стилове

Включва абзацните стилове, зададени от вас в диалоговия прозорец Присвояване на стилове, като елементи в указателя. За да изберете кои абзацни стилове да бъдат включени в указателя, натиснете бутона Присвояване на стилове (...) вдясно от това поле.

### Присвояване на стилове

Отваря диалоговия прозорец Присвояване на стилове, в който можете да изберете абзацните стилове за включване в указателя.

### Маркери за указателя

Включва в указателя елементите, които сте вмъкнали чрез Вмъкване - Съдържание и указател - Елемент от указател.